section_heading: Filantropija
paragraph_text: Tijekom karijere, bila je posvećena raznim dobrotvornim aktivnostima. 20 je godina bila u upravnom odboru Instituta za postizanje ljudskog potencijala (The Institutes for The Achievement of Human Potential, IAHP), neprofitne obrazovne organizacije. Također, mnogo je vremena posvetila amfAR-u, fondaciji za istraživanje AIDS-a. 1994., prihode od pjesme "The Day After That" donirala je za istraživanje AIDS-a. Iste je godine pjesmu izvela pred brojnom publikom u New Yorku, povodom 25. godišnjice Stonewallske pobune.